EkBass/fiwiki-20250220-pages-articles huggingface dataset:
Jäkälän maastavientilaki

Jäkälän maastavientilaki oli Suomessa vuonna 1931 säädetty laki, jolla säädeltiin jäkälän vientiä Suomesta ulkomaille.Laki jäkälän maastaviennistä (203/31). Annettu 4.6.1931. Laki kumottiin vuonna 1994. Laki säädettiin sen vuoksi, että virallisen vientitarkastuksen katsottiin edistävän koristelutarkoituksiin käytettävän jäkälän maastavientiä. Jäkälänvienti oli paikallisesti merkittävää liiketoimintaa; 1970-luvulla Hailuodon verotuloista kolmannes tuli jäkälänmyynnistä. Jäkälää käytettiin koristeena Keski-Euroopan hautausmailla. Lain kumoamisen aikaan 1990-luvulla jäkäläviennin arvo oli noin 10–13 miljoonaa markkaa vuodessa. == Säännökset == Lain mukaan jäkälän maastaviennin valvontaa varten tarpeellisista tarkastuksista huolehtivat metsähallitus ja metsähallituksen määräämät tarkastajat. Sen, joka halusi harjoittaa jäkälän maastavientiä, tuli tehdä siitä ilmoitus metsähallitukselle. Suomesta ulkomaille sai viedä jäkälää, joka oli todettu laadultaan kelvolliseksi ja jota sisältävät laatikot oli varustettu tarkastusmerkillä. Jäkälän vienti saattoi tapahtua vain niistä satamista, jotka mainittiin asetuksessa.Asetus jäkälän maastaviennistä annetun lain soveltamisesta (204/1931). Annettu 4.6.1931. Laki kumottiin vuonna 1994 ja lakkasi olemasta voimassa 1. tammikuuta 1995. == Lähteet == === Lakiviitteet === Luokka:Suomen oikeushistoria Luokka:Jäkälät
Köyhäntodistus

Köyhäntodistus oli aiemmin Suomessa viranomaisen antama todistus henkilön varattomuudesta. Köyhäntodistuksen antaminen oli kunnassa kunnallislautakunnan esimiehen asiana, ja hänen tuli antaa todistus niiden tietojen nojalla, joita hänellä oli kunnassa asuvien kuntalaisten oloista. Todistus oli varustettava lautakunnan sinetillä. Köyhäntodistuksia olivat oikeutettuja antamaan myös kirkkoherra, kruununvouti, kruununnimismies ja julkinen notaari. Jos kunnan köyhäinhoito-ohjesäännössä oli määrätty, saattoi myös kunnan köyhäinhoitolautakunnan puheenjohtaja antaa tällaisen varattomuuden todistuksen. == Lähteet == Luokka:Köyhyys Luokka:Oikeudelliset asiakirjat
Lay All Your Love on Me

”Lay All Your Love on Me” on Abba-yhtyeen diskotyylinen kappale vuonna 1980 julkaistulta Super Trouper -albumilta. Vuonna 1981 se julkaistiin joissain maissa myös singlenä. Kappaleen laulaa pääasiallisesti Agnetha Fältskog. Kappale on sanoitukseltaan synkkä. Se kertoo rakkaansa menettäneestä naisesta, joka ei tiedä mitä tilanteessa tulisi tehdä. Kappaleesta tuli silti suosittu tanssihitti. == Listasijoitukset == Valtio Korkein sijoitus Listaviikot Nousu listalle Lähde 7\. 7 18.7.1981 8\. 3 19.7.1981 (Flanderi) 13. 5 1.8.1981 26\. 14 4.8.1981 39\. 12 24.7.1981 == Myöhempi arvostus == Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Lay All Your Love on Me” ylsi kyselyn kokonaistuloksissa sijalle 49. == Kokoonpano == *Agnetha Fältskog – laulu *Anni-Frid Lyngstad – taustalaulu *Benny Andersson – kosketinsoittimet ja syntetisaattorit *Lasse Wellander – kitara *Rutger Gunnarsson – bassokitara *Ola Brunkert – rummut Abba: Super Trouper -albumin CD-version kansilehti (Polar 549 956-2) == Lähteet == Luokka:Abban kappaleet Luokka:Vuoden 1980 kappaleet
Metsästysrikos

Metsästysrikos on rikoslakiin merkitty rikosnimike, jossa rikotaan metsästyslakia. Rangaistus metsästyslakiin merkittyjen sääntöjen, kieltojen ja määräysten rikkomisesta on lievemmissä tapauksissa sakko ja törkeimmissä vankeus, joista on säädetty rikoslain (39/1889) 48 a luvun 1 §:ssä. Varsinaisen rangaistuksen lisäksi voidaan tuomioistuimen päätöksellä määrätä muina seuraamuksina metsästyskielto määräajaksi, maksamaan korvauksia ja menettämään tekoväline valtiolle. Metsästysrikosta lievempi muoto on metsästysrike, joita on 49 kpl ja lisäksi voi tulla kysymykseen metsästyslain säännösten rikkominen. == Metsästysrikokset == Seuraavat tahalliset tai törkeät huolimattomuus teot ovat metsästysrikoksia: *Aiheuttaa metsästettäessä vaaraa ja vahinkoa muille ihmisille tai omaisuudelle. *Rikkoo lääninhallituksen antamaa alueellista turvallisuusmääräystä. *Hätyyttää tai jäljittää riistaeläintä ilma-aluksella, moottoriajoneuvolla tai muutoin lähestyy eläintä kyseisellä ajoneuvolla. *Ampuu riistaeläimen edellä mainitusta ajoneuvosta. *Ampuu riistaeläimen edellä mainitun ajoneuvon suojasta, aluksesta tai veneestä moottorin käydessä. *Ampuu riistaeläimen 100 metriä lähempänä edellä mainittuja ajoneuvoja välittömästi pysäyttämisen jälkeen, tai riistaeläimen ampuminen aluksesta tai veneestä moottorin käydessä. *Käyttää metsästyksessä lain 33 § 1 ja 2 momentissa mainittuja kiellettyjä pyyntivälineitä ja pyyntimenetelmiä. *Metsästää riistaeläintä sen rauhoitusaikana. *Metsästää riistaeläintä vastoin riistanhoitopiirin kieltoa tai rajoitusta. *Metsästää ilman lupaa (riistanhoitopiiri). *Metsästää karhua itäisellä tai läntisellä poronhoitoalueella rikkoen määrätty kiintiö. == Rangaistukset == * Metsästysrikoksen seurauksena on sakko tai enintään 2 vuotta vankeutta. * Laittoman saaliin kätkeminen sakkoa tai vankeutta enintään 6 kuukautta. * Metsästysrikkomuksen seurauksena on sakko. * Metsästyslain säännösten rikkomisesta sakko. * Luvaton pyynti sakkoa. * Luvaton rauhoittamattoman eläimen pyynnistä sakkoa. == Muita seuraamuksia == *Metsästyskielto 1-5 vuodeksi. *Korvaus metsästysoikeuden haltijalle. *Korvaus luvattomasta metsästyksestä metsätysoikeuden haltijalle. *Menettämisseuraamus virallisen syytteen alaisissa asioissa, jolloin alueen metsästysoikeuden haltijalla ei ole oikeutta metsästää tai ottaa riistaeläintä haltuunsa. *Rikoksen tapahduttua voidaan metsästykseen käytetty ase tai muu tekoväline tuomita menetetyksi valtiolle. *Laittoman pyyntivälineen menetys joissakin tapauksissa. == Katso myös == * Salametsästys == Lähteet == * ===Viitteet=== Luokka:Metsästys Luokka:Rikokset
Harja-akaasia

Harja-akaasia (Acacia paradoxa) on akaasioiden sukuun kuuluva keltakukkainen pensas. == Ulkonäkö == Harja-akaasia on 2–3 m korkea ja 3–4 m leveä piikkinen pensas. Sen aaltolaitaiset lehdet ovat alle 3 cm pitkät. Kukat ovat keltaisia palloja. == Levinneisyys ja elinympäristö == Harja-akaasiaa kasvaa luonnonvaraisena Australiassa ja Tasmaniassa. Se on levinnyt tulokaslajina muuallekin. Se kestää pakkasta 7 asteeseen asti ja viihtyy vettä läpäisevässä maaperässä aurinkoisilla kasvupaikoilla. Harja-akaasiaa kasvatetaan tien pengerkasvina. Harja-akaasiaa pidetään Etelä-Afrikassa haitallisena vieraslajina, joka syrjäyttää alkuperäisiä kasvustoja. Sen siemeniä levittävät muurahaiset, ja on epäselvää, miten se on levinnyt Australiasta Etelä- Afrikkaan ja Pohjois-Amerikkaan, missä sitä tavataan Kalifornian länsirannikolla. == Lähteet == Luokka:Akaasiat
Montezumanviiriäinen

Montezumanviiriäinen (Cyrtonyx montezumae) on amerikanviiriäisiin kuuluva lintulaji. Sitä tavataan Meksikosta ja Yhdysvaltojen eteläosista. ==Koko ja ulkonäkö== Montezumanviiriäinen voi kasvaa 20,5–23 cm pitkäksi, ja koiraat ovat naaraita kookkaampia. Ruumiinrakenteeltaan lintu on tukevahko. Sukupuolet eroavat toisistaan ulkonäöltään. Koiraspuolisen montezumanviiriäisen pää on musta ja valkoisen kirjava. Kyljet ovat mustat tihein valkoisin pistein, ja rinta ja vatsa ovat väritykseltään punaruskeat. Montezumanviiriäiskoiraan selkä ja siivet ovat punaruskeat tai harmahtavanruskeat valkoisin viiruin ja mustin pilkuin. Koiraiden väritys vaihtelee hieman alalajeittain. Lajin naaraat ovat väriltään ruskeankirjavia. Nuoret koiraat muistuttavat naaraita, mutta niiden pää on mustavalkokuvioinen. ==Levinneisyys ja elintavat== Montezumanviiriäisen alalajia C. m. mearnsi tavataan Meksikon pohjoisosista ja Yhdysvaltojen eteläosasta Texasin, Arizonan ja New Mexicon osavaltioista. Muut alalajit ovat endeemisiä Meksikossa. Linnun elinympäristöä ovat puolikuivat tammia kasvavat ruohosavannit sekä tammia ja mäntyjä kasvavat metsät. Tyypillisesti montezumanviiriäiset elävät 1 000–3 000 metrin korkeudella merenpinnasta. Linnut liikkuvat yleensä pieninä noin 20 yksilön ryhminä. Montezumanviiriäisen ravintoa ovat erityisesti kasvien juurakot ja sipulit. Lisäksi se voi syödä siemeniä ja muita kasvinosia sekä hyönteisiä. Hyönteiset ovat tärkeä osa ravintoa etenkin kesällä. Montezumanviiriäisten lisääntymisaika on kesäkuusta elokuulle. Laji rakentaa ruohoista pesän pensaikon tai ruohikon suojiin. Naaras munii 6–12 väriltään valkeahkoa munaa, ja sekä koiras että naaras osallistuvat munien hautomiseen. ==Lähteet== Luokka:Amerikanviiriäiset
Saku Kostet

Saku Antero Kostet (s. 12. tammikuuta 1979 Kajaani) on entinen suomalainen yleisurheilija, jonka päälajeja olivat pituushyppy ja kolmiloikka. Hän edusti urallaan Kajaanin Kipinää ja hänen valmentajanaan toimi Kauko Huovinen. Kalevan kisoissa Kostet voitti pituushypyn hopeaa vuonna 2003 sekä kolmiloikan pronssia vuonna 2001. Lisäksi hän on saavuttanut sisäratojen SM-kilpailuista pituudesta hopeaa ja pronssia sekä kolmiloikan pronssia.http://www.tilastopaja.org/db/fi/atm.php?ID=9780 == Lähteet == Luokka:Suomalaiset pituushyppääjät Luokka:Suomalaiset kolmiloikkaajat Luokka:Vuonna 1979 syntyneet Luokka:Elävät henkilöt
Petri Hakala (kiekonheittäjä)

Petri Juhani Hakala (s. 21. helmikuuta 1979 Eura) on suomalainen kiekonheittäjä. Hän edustaa Turun Urheiluliittoa ja hänen valmentajanaan on vuodesta 2005 lähtien toiminut Jorma Haaranen. Kalevan kisoista hän on voittanut kiekonheitossa kaksi hopeaa, vuosina 2000 ja 2003.http://www.tilastopaja.org/db/fi/atm.php?ID=9052 == Lähteet == Luokka:Suomalaiset kiekonheittäjät Luokka:Vuonna 1979 syntyneet Luokka:Elävät henkilöt
Marielle Thompson

Marielle Thompson (s. 15. kesäkuuta 1992 North Vancouver, Brittiläinen Kolumbia) on kanadalainen freestylehiihtäjä, joka kilpailee skicrossissa. Hän voitti olympiakultaa Sotšissa 2014 ja maailmanmestaruuden Utahissa 2019. Nuorten MM-kilpailuissa Chiesa in Valmalencossa 2013 Thompson voitti kultaa skicrossissa. Aikuisten MM-kilpailuissa hän kilpaili ensimmäisen kerran Deer Valleyssa 2011 ja sijoittui skicrossissa 15:nneksi. Hän saavutti hopeaa Vossin MM-kilpailuissa 2013 ja voitti kultaa Sotšin olympialaisissa 2014. Kreischbergin MM-kilpailuissa 2015 Thompson oli kahdeksas ja Sierra Nevadan MM-kilpailuissa 2017 viides. Hänet valittiin Pyeongchangin olympialaisiin 2018 huolimatta lokakuussa 2017 tapahtuneesta loukkaantumisesta, joka esti häntä kilpailemasta ennen olympialaisia. Hän oli olympialaisissa karsintakierroksen nopein mutta karsiutui jatkosta jo ensimmäisessä erävaiheessa. Thompson voitti skicrossin maailmanmestaruden Utahin MM-kilpailuissa 2019. Hän sijoittui 11:nneksi Idren MM-kilpailuissa 2021. Pekingin olympialaisissa 2022 hän saavutti hopeaa. Bakurianin MM-kilpailuissa 2023 hän oli henkilökohtaisessa kilpailussa neljäs ja saavutti Reece Howdenin kanssa sekaparien kilpailussa hopeaa. Thompson kilpaili freestylehiihdon maailmancupissa ensimmäisen kerran Innichenissä joulukuussa 2010 sijoittuen 21:nneksi. Hän on voittanut urallaan 25 maailmancupkilpailua: Blue Mountainilla helmikuussa 2012, Brånasissa ja Grindelwaldissa maaliskuussa 2012, Nakiskassa joulukuussa 2013, Val Thorensissa tammikuussa 2014, La Plagnessa maaliskuussa 2014, Nakiskassa joulukuussa 2014, Val Thorensissa kaksi kertaa tammikuussa 2015, Montafonissa joulukuussa 2015, Watlesissa ja Nakiskassa tammikuussa 2016, Idre Fjallissa helmikuussa 2016, Val Thorensissa, Arosassa ja Montafonissa joulukuussa 2016, Watlesissa tammikuussa 2017, Idre Fjallissa ja Sunny Valleyssa helmikuussa 2017, Blue Mountainilla maaliskuussa 2017, Veysonnazissa maaliskuussa 2019, Montafonissa ja Arosassa joulukuussa 2019, Megèvessä helmikuussa 2020 sekä Arosassa joulukuussa 2021. Thompson voitti skicrossin maailmancupin kausilla 2011–2012, 2013–2014 ja 2016–2017 ja sijoittui toiseksi kaudella 2015–2016 sekä kolmanneksi kausilla 2018–2019, 2019–2020, 2020–2021 ja 2021–2022. Freestylehiihdon maailmancupin kokonaiskilpailussa hän sijoittui kolmanneksi kausilla 2011–2012 ja 2016–2017 sekä neljänneksi kaudella 2013–2014. == Lähteet == == Aiheesta muualla == *Marielle Thompsonin kotisivut Luokka:Kanadalaiset freestylehiihtäjät Luokka:Kanadalaiset olympiavoittajat Luokka:Vuonna 1992 syntyneet Luokka:Elävät henkilöt
Pia Lindroth

Pia Katariina Lindroth (s. 19. lokakuuta 1979 Helsinki) on suomalainen korkeushyppääjä. Hän edustaa Turun Urheiluliittoa ja hänen valmentajanaan toimi Sirkka Laaksonen. Kalevan kisoista Lindroth on voittanut korkeushypyn hopeaa vuonna 2003. Lisäksi hän saavuttanut sisäratojen SM-kilpailuissa hopeaa vuonna 2000 ja pronssia vuosina 1999 ja 2003. == Lähteet == Luokka:Suomalaiset korkeushyppääjät Luokka:Vuonna 1979 syntyneet Luokka:Elävät henkilöt
Keltie Hansen

Keltie Hansen (s. 13. toukokuuta 1992 Edmonton, Alberta) on kanadalainen freestylehiihtäjä, joka kilpailee half-pipessa. Nuorten MM-kilpailuissa Snow Parkissa 2010 Hansen saavutti hopeaa slopestylessa. Aikuisten MM-kilpailuissa Park City Mountain Resortissa 2011 hän saavutti pronssia half-pipessa. Hansen kilpaili freestylehiihdon maailmancupissa ensimmäisen kerran Park City Mountain Resortissa tammikuussa 2009 sijoittuen half-pipessa 11:nneksi. Hänen paras sijoituksensa maailmancupissa on kolmas sija, jonka hän saavutti Sotšin half-pipessa helmikuussa 2013. == Lähteet == Luokka:Kanadalaiset freestylehiihtäjät Luokka:Vuonna 1992 syntyneet Luokka:Elävät henkilöt
Pudu

Pudu (Pudu puda) on pienikokoinen hirvieläinlaji, joka elää Chilen ja Argentiinan lauhkeilla sademetsäalueilla. == Ulkonäkö ja koko == Pudu kuuluu maailman pienimpiin hirvieläinlajeihin, sen pituus on 60–83 cm ja säkäkorkeus 25–43 cm. Turkki on pitkä ja karkea. Selkä on tumman punaruskea, jalat ja korvat vaaleammat. Uroksella on lyhyet sarvet. Häntä on töpö tai puuttuu kokonaan. == Levinneisyys ja elinympäristö == Puduja elää Chilen eteläosissa Maulen maakunnasta Magalhãesinsalmen rannoille asti ja läheisillä alueilla Argentiinan puolella. Ne viihtyvät tiheissä metsissä merenpinnan ja 1 700 metrin korkeuden välissä. == Lähteet == Luokka:Peurat
Brita Sigourney

Brita Sigourney (s. 17. tammikuuta 1990 Carmel, Kalifornia) on yhdysvaltalainen freestylehiihtäjä, joka kilpailee half-pipessa. Sigourney saavutti kultaa half-pipessa vuoden 2010 nuorten MM-kilpailuissa Cardronassa. Aikuisten MM-kilpailuissa Park City Mountain Resortissa vuonna 2011 hän sijoittui kuudenneksi. Sierra Nevadassa 2017 hän sijoittui yhdeksänneksi. Vuonna 2011 hän saavutti superpipen hopeaa X Gameseissa ja seuraavana vuonna hän sijoittui pronssille. Sotšin olympialaisissa 2014 Sigourney oli kuudes ja Pyeongchangissa 2018 hän saavutti pronssia. Sigourney kilpaili freestylehiihdon maailmancupissa ensimmäisen kerran Park City Mountain Resortissa tammikuussa 2009 sijoittuen half-pipessa kymmenenneksi. Hän on voittanut urallaan kaksi half-pipen maailmancupkilpailua. Ensimmäisen voittonsa hän otti Copper Mountainissa joulukuussa 2011 ja toisen Mammothissa maaliskuussa 2012. == Lähteet == Luokka:Yhdysvaltalaiset freestylehiihtäjät Luokka:Vuonna 1990 syntyneet Luokka:Elävät henkilöt Luokka:Yhdysvaltalaiset olympiamitalistit
Beaumarisin linna

Beaumarisin linna (; ) on Beaumarisin pikkukaupungissa Angleseyn saarella Walesin pohjoisosassa sijaitseva linna, jonka rakennutti Englannin kuningas Edvard I osana mittavaa rakennusohjelmaansa. Linna merkittiin Unescon maailmanperintöluetteloon vuonna 1986, koska sitä pidetään yhtenä Euroopan hienoimmista esimerkeistä 1200- ja 1300-lukujen arkkitehtuurista. == Puolustusrakenteet == Linna oli rakennettu tasaiseen maastoon, ja ensimmäisenä oli 5,5 metriä leveä vallihauta, sitten noin 4,5 metriä paksu ja 8,2 metriä korkea, ulkomuuri joka on kahdeksankulmainen. Siinä on torneja, joiden seinissä on ampuma-aukkoja. Jos mahdollinen hyökkääjä pystyisi läpäisemään ulkomuurin, se olisi sisemmän osaston jousiampujien tulituksen kohteena miltei vailla suojaa. Ulkomuurien sisällä sisemmän linnan muurit ovat noin 4,9 metriä paksut ja noin 13 metriä korkeat. Kulmissa on tornit ja keskellä muuria myös itä- ja länsipuolella D:n muotoiset tornit. Etelä- ja pohjoispuolilla on kaksoistornimaiset porttirakennukset. Niihin oli suunniteltu sviittejä, mutta nämä kuninkaalliset asunnot jäivät toteuttamatta. Etelänpuoleisesta portista oli pääsy merelle asti, ja sinne pystyivät laivat tuomaan suoraan portille täydennystä varastoihin. == Arkkitehtuuri == Suunnittelijana oli mestari James St. George, ja hänen Beaumarisin linnaa alettiin rakentaa 1295, sitä rakennettiin vuoteen 1330 asti, eikä se tullut valmiiksi 35 vuoden rakentamisen jälkeen. Tosin työt olivat 1300-1306 keskeytettynä. Puolustusrakennelmat saatiin pääosin valmiiksi, mutta edellä mainitut sviitit eivät koskaan valmistuneet. Englannin sisällissodassa saaren syrjäinen sijainti tarkoitti sitä ei ole osallistunut sotaan ennen kuin 1646 ja siitä tuli yksi viimeisistä rannikon paikoista, jonka kautta kuninkaalla olisi voinut olla toivoa tuoda irlantilaisjoukkoja. Kuitenkin se lopuksi antautui parlamentille 1648. == Kuvia == Tiedosto:Beaumaris plan, Cadw.jpg|Linnan pohjapiirustus Tiedosto:Beaumaris Castle 01 977.PNG Tiedosto:Beaumaris Castle - geograph.org.uk - 28577.jpg Tiedosto:Beaumaris Castle (8074243202).jpg Tiedosto:Beaumaris Castle 12 977.PNG Tiedosto:Beaumaris Castle (HDR) (8074250262).jpg Tiedosto:Beaumaris Castle 03 977.PNG Tiedosto:Beaumaris- Castle-0015.jpg Tiedosto:Beaumaris Castle.jpg == Lähteet == == Aiheesta muualla == *Beaumaris Castle *CADW: Beaumaris Castle *History extra: Beaumaris Castle, Anglesey *Beaumaris Castle: History, Facts & Location Luokka:Grade I -luokan rakennukset Angleseyssa Luokka:Walesin linnat Luokka:Unescon maailmanperintökohteet Yhdistyneessä kuningaskunnassa
Paraguayn maantiede

Paraguayn maantiede on kaksiosainen, sillä Paraguayjoki jakaa maan kahtia. Valtaosa maan väestöstä asuu joen itäpuolella eli Paraneñan alueella, vaikka länsipuoli eli Gran Chacon alue käsittää noin 60 % Paraguayn pinta-alasta. == Topografia == Joen itäpuoli, Paraneña, koostuu ruohikkoisista tasangoista ja metsäisistä kukkuloista. Korkein kohta, Cerro Pero, on 842 metriä korkea. Länsipuoli eli Gran Chacon alue on soista tasankoa joen lähettyvillä ja kuivaa metsää kauempana lännessä. == Joet == Joet ovat Paraguayssa olleet aina merkittäviä kulkuväyliä, ja kaikki suurimmat kaupungit ovat jokisatamia. Río Paraguayn 2600 metrin pituudesta 1200 km kulkee joko Paraguayn halki tai sen rajalla. Kaakkoisrajalla virtaa Paranájoki, jossa on suuri Itaipun pato, jonka Paraguay jakaa Brasilian kanssa. Se on tällä hetkellä maailman suurin vesivoimalaitos ja se tuottaa 95 % Paraguayn ja noin 25 % Brasilian kuluttamasta sähköstä.Itaipu Laboratório de Fontes Alternativas de Energia == Ilmasto == Paraneñan ilmasto on subtrooppinen, Chacon ilmasto trooppinen. Paraneñassa on kesä lokakuusta maaliskuuhun ja talvi toukokuusta elokuuhun. Ascuncionissa vuoden lämpimin kuukausi on tammikuu, jolloin keskimääräinen ylin lämpötila on 33,5 astetta. Kylmimmän kuukauden eli heinäkuun keskimääräinen alin on 13,1 astetta. == Luonto ja luonnonsuojelu == Paraguayssa elää 200 kalalajia, 645 lintulajia ja 167 nisäkäslajia. Paraguayssa on 11 kansallispuistoa ja 7 muuta luonnonsuojelualuetta. Matkailijoiden suosimat kansallispuistot ovat Ybycuin kansallispuisto, Cerro Corrán kansallispuisto ja Defensores del Chacon kansallispuisto. Pantanalin kosteikkoalue ulottuu Brasiliasta myös Paraguayn koillisnurkkaan. Sinne, missä Chacon ruohikkotasanko muuttuu Pantanalin suoalueeksi on perustettu Chaco- Pantanalin luonnonsuojelualue. Siellä tavataan "kolme jättiläistä": uhanalaiset jättiläissaukko, jättiläisvyötiäinen ja isomuurahaiskarhu. == Kulttuurimaantiede == Vuonna 2002 seitsemässä kaupungissa oli yli satatuhatta asukasta. Suuruusjärjestyksessä ne olivat:Paraguay Citypopulation # Asunción # Ciudad del Este # San Lorenzo # Luque # Capiatá # Lambaré # Fernando de la Mora == Lähteet == == Aiheesta muualla == *
Step by Step (New Kids on the Blockin albumi)

Step by Step on New Kids on the Blockin albumi vuodelta 1990. Se on yhtyeen kaupallisesti menestynein albumi. Kappaleessa ”Step by Step” on ensimmäistä kertaa mukana jousisoittimia. ”Happy Birthay” on Jonathan Knightin laulama kappale. Hän toimi ensimmäistä kertaa laulusolistina. Tyylillisesti albumi on hyvin paljon edeltäjänsä Hangin’ Toughin kaltainen. Vuonna 1991 julkaistulla kokoelmalla/remix-albumilla No More Games/The Remix Album on mukana neljä uudelleenmiksattua Step by Stepin kappaletta, jotka ovat tyyliltään house- ja hip hop -musiikkia. Kappaleiden uudelleenmiksauksesta vastasi suurimmaksi osaksi C+C Music Factory -yhtye. == Kappaleet == Kaikki kappaleet säveltänyt ja sanoittanut Maurice Starr, ellei toisin mainita. # ”Step by Step” 4:28 # ”Tonight” 3:28 (säv ja san. M. Starr ja Al Lancellotti) # ”Baby I Believe In You” 4:42 # ”Call It What You Want” 4:12 # ”Let’s Try It Again” 3:53 # ”Happy Birthay” 2:48 (säv ja san. M. Starr ja Michael Jonzun) # ”Games” 3:29 (säv ja san. M. Starr ja Donnie Wahlberg) # ”Time Is On Our Side” 3:49 (säv ja san. M. Starr ja A. Lancellotti) # ”Where Do I Go From Here” 3:50 # ”Stay With Me Baby” 4:21 # ”Funny Feeling” 3:50 # ”Never Gonna Fall In Love Again” 5:08 (säv ja san. M. Starr, Danny Wood, Tunde Ra ja Taharqa Aleem) == Kokoonpano == * Joey McIntyre * Jordan Knight * Donnie Wahlberg * Danny Wood * Jonathan Knight == Äänityspaikat == * The House of Hits, Boston, Massachusetts * Mission Control, Westford, Massachusetts * The Hit Cave, Brookline, Massachusetts * Normandy Recording Studio, Warren, Rhode Island * Syncro Sound, Boston, Massachusetts Luokka:Vuoden 1990 albumit Luokka:New Kids on the Blockin albumit
Nazanin Aghakhani

Nazanin Aghakhani (s. 22. huhtikuuta 1980 Wien, Itävalta)Nazanin Aghakhani, Klassinen.fi on itävaltalainen kapellimestari, pianisti ja säveltäjä. Persialaissukuiseen perheeseen syntynyt tyttö haaveili orkesterin johtamisesta ja aloitti pianotunnit seitsenvuotiaana. 12-vuotiaasta asti opiskeli klassista pianonsoittoa Wienin pääkonservatoriossa Karl Barthin ja Meira Farkasin ohjauksessa. Pian hän alkoi lisäksi ottaa tunteja partituurinluvussa ja kontrapunktissa säveltäjä-kapellimestari Thomas Christian Davidilta. Vuosina 2000–2002 Aghakhani opiskeli orkesterinjohtoa Wienin musiikkiyliopistossa Erwin Acelin, Leopold Hagerin, Yuji Yuasan ja Howard Armanin oppilaana. Hän jatkoi opintojaan Tukholman kuninkaallisessa musiikkikorkeakoulussa opettajinaan Jorma Panula ja Anders Eby, ja osallistui lisäksi muun muassa Alan Gilbertin ja Jukka-Pekka Sarasteen mestarikursseille. Näihin aikoihin Aghakhani alkoi opiskella myös elektroakustisen musiikin säveltämistä Bill Brunsonin ja Fredrik Hedelinin johdolla. Vuonna 2006 Aghakhani siirtyi opiskelemaan Helsingin Sibelius-akatemian maisteriohjelmassa Leif Segerstamin oppilaana.Life, Nazanin Aghakhani, viitattu 2.11.2013 Kapellimestaridiplomissaan Aghakhani johti Kuopion kaupunginorkesteria. Aghakhani on toiminut Tukholman kuninkaallisen oopperan apulaiskapellimestarina, johtanut monia pohjoismaisia ja itävaltalaisia kokoonpanoja, ohjannut nuoriso-orkestereita ja esittänyt omia sävellyksiään eri puolilla Eurooppaa. Musica nova Helsinki -festivaaleilla Aghakhani on esiintynyt 2007, 2008 ja 2009. Salzburgin musiikkijuhlilla Aghakhani toimi Mozartin Don Giovanni -oopperan apulaiskapellimestarina. Vuonna 2008 hän kantaesitti nuorten säveltäjien teoksia Wien Modern tapahtumassa ja istui Ung Nordisk Musik Festivalin tuomaristossa. Vuonna 2009 Aghakhanista tuli ensimmäinen Iranissa esiintynyt naispuolinen kapellimestari. Vuonna 2010 hänet nimitettiin Akademisches Sinfonieorchester Münchenin musiikilliseksi johtajaksi.Nazanin Aghakani, Akademisches Sinfonieorchester München e.V. Kapellimestarityön lisäksi Aghakhani on jatkanut esiintymisiä myös pianistina ja levyttänyt omia sävellyksiään; näihin molempiin hän on saanut sponsoritukea itävaltalaiselta Bösendorfer-pianotehtaalta. Hän on myös kysytty yritysluennoija johtamisen, naisten aseman ja ajankäytön hallinnan aloilla. Aghakhani puhuu sujuvasti saksaa, englantia, farsia ja ruotsia. Hän asuu Itävallassa lakimies-kirjailija-aviomiehensä Friedrich Schwarzingerin kanssa. Heillä on vuonna 2009 syntynyt poika. ==Lähteet== ==Aiheesta muualla== *Farsinkielinen TV-dokumentti Nazanin Aghakhanista (tekstitys englanniksi) Luokka:Itävaltalaiset kapellimestarit Luokka:Itävaltalaiset säveltäjät Luokka:Vuonna 1980 syntyneet Luokka:Elävät henkilöt
Keski-Andros

Keski-Andros on Bahaman hallintoalue Androksen saarella. Alue sijaitsee Androksen pohjoisosan eteläkärjessä sekä osittain saarta jakavalla suo- ja suistoalueella. Alueen asukasluku on 662, sillä alue on vaikeakulkuista, mangrovekasvillisuuden peittämää ja useiden vesistöjen halkomaa. ==Lähteet== Luokka:Bahaman alueet
Hey Brother

"Hey Brother" on ruotsalaisen DJ:n, Aviciin lokakuussa 2013 julkaistu kappale. Se julkaistiin kolmantena singlenä hänen syyskuussa 2013 julkaistulta True- albumiltaan. Kappaleessa laulaa Dan Tyminski. Single on sijoittunut ykkössijalle Itävallan, Saksan, Ruotsin, Norjan ja Suomen singlelistoilla. Australiassa ja Sveitsissä se on sijoittunut toiselle sijalle. ==Listasijoitukset== Lista Paras sijoitus Australia (ARIA Charts) 2 Itävalta (Ö3 Austria Top 40) 1 Norja (VG- lista) 1 Ruotsi (Sverigetopplistan) 1 Saksa (Media Control Charts) 1 Suomen virallinen singlelista 1 Suomen virallinen latauslista 1 Sveitsi (Swiss Music Charts) 2 Tanska (Tracklisten) 4 ==Lähteet== Luokka:Vuoden 2013 kappaleet Luokka:Aviciin kappaleet
Claudio Böckli

Claudio Böckli (s. 20. kesäkuuta 1984 Wetzikon) on sveitsiläinen ampumahiihtäjä. Antholz-Anterselvan MM-kilpailuissa 2007 Böckli sijoittui Sveitsin viestijoukkueessa 16:nneksi, normaalimatkalla 58:nneksi ja pikakilpailussa 67:nneksi. Östersundin MM-kilpailuissa 2008 hän oli pikakilpailussa 62:s. Pyeongchangin MM-kilpailuissa 2009 Böckli sijoittui normaalimatkalla sijalle 62. Ruhpoldingissa 2012 hän oli viestijoukkueen mukana seitsemäs. Nové Měston MM-kilpailuissa 2013 Böckli sijoittui viestissä 18:nneksi ja henkilökohtaisissa kilpailuissa hänen paras sijoituksensa oli normaalimatkan 38:s sija. Böckli teki debyyttinsä ampumahiihdon maailmancupissa kaudella 2006–2007 Kontiolahdella sijoittuen 51:nneksi normaalimatkalla. Hänen paras sijoituksensa maailmancupin henkilökohtaisissa kilpailuissa on 16:s sija sekä Ruhpoldingin pikakilpailusta kaudelta 2009–2010 että Östersundin normaalimatkalta kaudelta 2011–2012. == Lähteet == Luokka:Sveitsiläiset ampumahiihtäjät Luokka:Vuonna 1984 syntyneet Luokka:Elävät henkilöt
Ranskan ensimmäinen tasavalta

Ranskan ensimmäinen tasavalta (virallisesti Ranskan tasavalta, ) toimi vuosina 1792–1804 eli Ranskan suuren vallankumouksen ajan lukuun ottamatta sen alkuvuosia, jolloin monarkia vielä säilytettiin. Tasavalta loppui tosiasiassa vuonna 1799, mutta muodollisesti vasta 1804. Tasavaltalaisuus sai Ranskassa suosiota porvarilisen lukeneiston keskuudessa 1700-luvun loppupuolella. Monet valistusfilosofit, esimerkiksi Voltaire, tosin kannattivat valistunutta itsevaltiutta tai vaativat korkeintaan kuninkaan yksinvallan poistamista. Vuoden 1789 vallankumous pyrki aluksi säätyjen erioikeuksien poistamiseen ja teki siitä periaatepäätöksen 4. elokuuta 1789. Vielä yli kaksi vuotta vallankumouksen puhkeamisen jälkeen 13. syyskuuta 1791 säädetty perustuslaki säilytti monarkian. Se jätti hallitsijalle toimeenpanovallan. Tasavalta alkoi saada kannatusta Itävallan-sodan sytyttyä 1792. Itävalta ja Preussi olivat liittoutuneet keskenään, jolloin Ranska julisti 20. huhtikuuta 1792 sodan Itävallalle. Ranskan armeija menestyi siinä huonosti, ja tämän aiheuttama tyytymättömyys kohdistui kuningasperheeseen, varsinkin itävaltalaissyntyiseen kuningattareen Marie-Antoinetteen. Kun väkijoukko valtasi Tuileries’n palatsin 10. elokuuta 1792, kuningasperhe joutui pakenemaan Kansalliskonventtiin. Tämä merkitsi monarkian tosiasiallista loppua. Ranska julistettiin tasavallaksi kansalliskonventissa 22. syyskuuta 1792. Seuraavina vuosina 1792–1795 maata hallitsi Kansalliskokous. Kuningas Ludvig XVI ja kuningatar Marie-Antoinette mestattiin 1793. Ranskan tasavallalle laadittiin vuoden I perustuslaki eli niin sanottu vuoripuolueen perustuslaki, joka kuitenkaan ei koskaan tullut voimaan. Vuonna 1795 vahvistettiin vuoden III perustuslaki, jolla maahan perustettiin direktoriohallitus. Kenraali Napoleon Bonaparte sai tasavallan aikana vaikutusvaltaa ensin maan ulkopolitiikassa vuodesta 1796 alkaen. Hän teki ehdotuksia sotilaallisista operaatioista Italian kaupunkivaltioita ja Itävaltaa vastaan ja saavutti niissä menestystä. Vuonna 1799 Ranskalla oli kuitenkin vastassaan Turkin, Ison-Britannian, Itävallan ja Venäjän yhdistetyt voimat. Napoleon sai vihollisen uhkan avulla kannatusta verettömälle operaatiolle nimeltä Brumairekuun 18. päivän vallankaappaus. Se tapahtui 9. marraskuuta 1799 ja merkitsi direktorio­hallituksen kukistumista, kansalliskonventin hajottamista ja tosiasiallisesti Napoleonin yksinvaltaa. Tämä kirjattiin Vuoden VIII perustuslakiin (1799), jonka mukaan Napoleon hallitsi maata konsulina. Tasavallan muuttaminen perinnölliseksi keisarikunnaksi vuonna 1804 oli lopullinen päätepiste ensimmäiselle tasavallalle. == Lähteet == == Aiheesta muualla == Luokka:Euroopan entiset valtiot Luokka:Ranskan suuri vallankumous Luokka:Seulonnan keskeiset artikkelit
Tiril Sjåstad Christiansen

Tiril Sjåstad Christiansen (s. 7. huhtikuuta 1995 Geilo) on norjalainen freestylehiihtäjä, joka kilpailee slopestylessa sekä half-pipessa. Christiansen saavutti half-pipessa hopeaa nuorten olympialaisissa Innsbruckissa 2012. Nuorten MM-kilpailuissa Chiesa in Valmalencossa 2012 hän saavutti hopeaa slopestylessa. AIkuisten MM-kilpailuissa, Park City Mountain Resortissa 2011 hän sijoittui kahdeksanneksi slopestylessa ja 13:nneksi half- pipessa. Kaksi vuotta myöhemmin Vossin MM-kilpailuissa hän sijoittui slopestylessa 11:nneksi. Christiansen kilpaili freestylehiihdon maailmancupissa ensimmäisen kerran Kreischbergissa tammikuussa 2011 sijoittuen half-pipessa neljänneksi. Hän on voittanut urallaan kaksi maailmancupin kilpailua. Ensimmäisen voittonsa hän otti Silvaplanan slopestylessa helmikuussa 2013 ja toisen Cardronan slopestylessa elokuussa 2013. Vuonna 2013 Christiansen saavutti slopestylen kultaa X Gameseissa Aspenissa. Samana vuonna hän saavutti hopeaa Tignesin X Gameseissa. == Lähteet == Luokka:Norjalaiset freestylehiihtäjät Luokka:Vuonna 1995 syntyneet Luokka:Elävät henkilöt
Sheraton

Sheraton Hotels and Resorts on Marriott Internationalin alainen hotelliketju, joka perustettiin vuonna 1937. Ensimmäinen Sheraton-ketjun hotelli rakennettiin Springfieldiin, Massachusettsin osavaltioon, Yhdysvaltoihin. Joulukuussa hotelliketjulla oli maailmanlaajuisesti 457 hotellia joulukuussa 2021. == Ketjun hotelleja == Kuva:Sheraton NY H&T; west jeh.jpg|Sheraton New York Times Square Hotel, New York, Yhdysvallat Kuva:Sheraton hotel 2009.jpg|Sheraton Stockholm Hotel & Towers, Tukholma, Ruotsi Kuva:Sheraton oran 8.JPG|Sheraton Oran Hotel & Towers, Algeria Kuva:Sheraton Hong Kong Hotel & Towers.jpg|Sheraton Hong Kong Hotel And Towers, Hongkong, Hongkong == Lähteet == == Aiheesta muualla == *Sheratonin kotisivut Luokka:Hotelliketjut
Ainoa

Kauppakeskus Ainoa on Espoon Tapiolassa sijaitseva kauppakeskus. Kauppakeskuksessa on viisi kerrosta ja noin 100 liikettä, joista yli 30 on ravintoloita tai kahviloita. Päävuokralaisia ovat muun muassa Stockmann, K-Supermarket, S-market, Alko, H&M;, Stadium, Clas Ohlson ja Subway. Ainoassa on keskitytty paljon kauppakeskuksen viihtyisyyteen ja Tapiolan kaupunginosan ilmeeseen. Esimerkiksi sisustuksessa on käytetty paljon vaaleaa puuta sekä viherkasveja, joiden tarkoituksena on tuoda esille puutarhakaupungin henkeä. Kauppakeskuksen pohjakerroksesta eli M-tasolta löytyvät ruokakaupat, pikaruokaravintolat ja nopean asioimisen liikkeet. Muodin ja sisustuksen erikoisliikkeet on pääosin sijoitettu ensimmäiseen ja toiseen kerrokseen. Kolmannesta kerroksesta löytyy muun muassa Terveystalo-lääkärikeskus ja Ainoa Food Garden -ravintolamaailma. Neljännessä kerroksessa toimii muutama kauneudenhoidon erikoisliike. == Historiaa == Ainoan ensimmäinen vaihe avattiin 24. lokakuuta 2013. Osa on rakennettu vuonna 1979 valmistuneeseen rakennukseen, jossa toimi vuoteen 2011 asti Sokos-tavaratalo. Rakennus saneerattiin täysin ja sen alle rakennettiin tilat muun muassa K-Supermarketille. Ensimmäisen vaiheen pinta-ala on noin 10 000 neliömetriä, ja aluksi siihen avattiin noin 30 liikettä. Ainoan toinen vaihe avattiin 16. maaliskuuta 2017. Laajennusosan pinta-ala on noin 20 000 neliömetriä, ja siihen muutti Stockmannin Tapiolan tavaratalo. Lisäksi laajennusosaan avattiin muun muassa Clas Ohlson, Lindex, Pizza Hut ja Subway. Laajennusosan yhteyteen rakennetaan myös paljon asuntoja. Ainoan kolmas ja viimeinen vaihe avattiin 24. lokakuuta 2019. Liiketilaa ja kaksi asuinkerrostaloa rakennettiin entisen, vuonna 2017 puretun Stockmann-tavaratalon vanhan rakennuksen tilalle. Kolmannen vaiheen myötä kauppakeskuksen pinta-ala kasvoi 50 000 neliömetriin. Ainoan uusimpaan vaiheeseen avautui muun muassa K-Market, Little Bouquet Factory, Burger King, Plantagen, Suomalainen Kirjakauppa ja AINOA Food Garden -ravintolamaailma. Vuoden 2020 alussa Ainoaan avattiin myös Elixia- kuntokeskus. == Kulkuyhteydet == Länsimetro valmistui marraskuussa 2017, jonka jälkeen Tapiolan metroasemalta ja Merituulentien bussiterminaalista on suora yhteys Ainoaan. Tapiolan 2 000 paikan pysäköintihalli avattiin kahdessa vaiheessa vuosina 2013 ja 2016. Ainoan yhteydessä on myös katettu pyöräpysäköintihalli. == Kuvia == Tiedosto:Ainoa M-taso.jpg|M-taso, jossa on mm. ruokakauppoja Tiedosto:Ainoa shopping centre interior.jpg|1. kerros Tiedosto:Ainoa 2. kerros.jpg|2. kerros Tiedosto:Atrium of Ainoa 3.jpg|Valopiha Tiedosto:Ainoa food garden.jpg|Food Garden -ravintolamaailma 3. kerroksessa Tiedosto:Merituulentie bus terminal.jpg|Merituulentien bussiterminaali == Lähteet == == Aiheesta muualla == * Kauppakeskuksen verkkosivusto Luokka:Tapiola Luokka:Espoon kauppa- ja ostoskeskukset Luokka:Espoon asuinrakennukset
Etelä-Eleuthera

Etelä-Eleuthera on Bahaman hallintoalue, joka sijaitsee Eleutheran saaren eteläosassa. Hallintoalueen keskus ja suurin kaupunki on vajaan tuhannen asukkaan Rock Sound. Koko hallintoalueella asuu 2 921 asukasta. == Lähteet == == Aiheesta muualla == *South Eleuthera Map Luokka:Bahaman alueet
Smithin pilvi

Smithin pilvi on tähtienvälinen vetykaasupilvi, joka sijaitsee Kotkan tähdistön suunnalla. Sen löysi Leidenin yliopiston tähtitieteen opiskelija Gail Brieger (o.s. Smith) vuonna 1963. Pilven massa vastaa noin miljoonaa Auringon massaa, ja kooltaan se on 11 000 × 2 500 valovuotta. Se on siis kääpiögalaksin kokoluokkaa. Pilvi sijaitsee noin 8 000 valovuoden päässä Linnunradasta ja lähestyy sitä 240 kilometrin sekuntivauhdilla. Pilvi ei näy paljain silmin, mutta jos näkyisi, sen kulmaläpimitta olisi 10−12 astetta. Pilvi lähestyy Linnunrataa suurella nopeudella, ja törmännee siihen 20−40 miljoonan vuoden kuluttua. Se on todennäköisesti törmännyt Linnunrataan jo kerran 70 miljoonaa vuotta sitten. Sen pysymistä kasassa on selitetty sillä, että pilvessä olisi suuria määriä (jopa 100 miljoonan Auringon massan verran) pimeää ainetta. Pilvi saattaisi siis olla ns. pimeä galaksi. Hubble- avaruusteleskoopin mittausten mukaan pilven alkuainekoostumus on samankaltainen kuin Linnunradan kiekossa noin 40 000 valovuoden päässä galaksin keskustasta. == Lähteet == == Aiheesta muualla == *BBC News: Huge gas cloud will hit Milky Way Luokka:Galaksit Luokka:Kotkan tähdistö
Autobahn A12 (Sveitsi)

Autobahn A12 on moottoritie lounaisessa Sveitsissä. Se on samalla myös kansallinen valtatie N12 (). == Reitti == Autobahn A12 yhdistää moottoritiet A9 ja A1 kulkien Veveyn läheltä Saint-Légier-La Chiésaz'sta Bernin Weyermannshausiin. Tien pituus on noin 80 kilometriä. Suurimmat paikkakunnat A12:n varrella ovat Bulle, Fribourg ja Villar-sur-Glâne. Tie kulkee Vaud'n, Fribourgin ja Bernin kantonien alueella. A12 on otettu käyttöön vuosina 1971–81. == Kuvia == Tiedosto: Schiffenensee.jpg| A12 ylittää Schiffenenseen Fribourgin pohjoispuolella. Tiedosto: A12 Flamatt.jpg | Flamattissa, Bernin lounaispuolella, A12 on rakennettu asuinalueen yläpuolelle Tiedosto: 2012-04-26 Sense-Sarino (Foto Dietrich Michael Weidmann) 072.JPG | A12 hallitsee maisemaa Flamattissa Tiedosto: 2012-04-28-Romandio (Foto Dietrich Michael Weidmann) 011.JPG | Lac de Gruyère A12:n lepopaikalta nähtynä == Lähteet == * === Viitteet === == Aiheesta muualla == * Luokka:Sveitsin tiet Luokka:Bernin kantoni Luokka:Fribourgin kantoni Luokka:Vaud
Päivi Storgård

Päivi Storgård (ent. Saharinen o.s. Takanen, s. 23. tammikuuta 1966 Turku) on suomalainen toimittaja, kirjailija ja poliitikko. Vuosina 2011–2015 Storgård toimi Suomen ruotsalaisen kansanpuolueen varapuheenjohtajana sekä Folktingetin hallituksen jäsenenä. ==Ura== Storgård syntyi Turussa ja kasvoi Tampereella. Hän on opiskellut kasvatustiedettä Jyväskylän yliopistossa. Ennen poliittista uraansa hän työskenteli vuodesta 1992 televisiossa esimerkiksi Ylen Aamu-tv:n juontajana ja Nelosen uutisten ankkurina ja uutispäällikkönä. Storgård oli RKP:n ehdokas vuoden 2009 europarlamenttivaaleissa, muttei tullut valituksi. Vuoden 2011 eduskuntavaaleissa hän oli ehdolla Helsingin vaalipiirissä saaden 1558 ääntä ja jääden kolmannelle varasijalle. Kunnallisvaaleissa 2012 hänet valittiin Helsingin kaupunginvaltuustoon. Storgård oli ehdolla myös vuoden 2014 europarlamenttivaaleissa. Storgård oli ehdolla myös eduskuntavaaleissa 2023 RKP:n ehdokkaana Uudellamaalla. Vuonna 2013 Storgård julkaisi esikoiskirjansa Keinulaudalla, joka perustuu hänen omakohtaisiin kokemuksiinsa kaksisuuntaisesta mielialahäiriöstä. Vuoden 2017 lokakuussa ilmestyi Storgårdin kirjoittama ja Kustantamo S&S;:n kustantama teos Olet valaissut tietäni – Presidenttien puolisot, ISBN: 9789515242990. Tammikuussa 2016 Storgård ilmoitti jättävänsä politiikan kokonaan ja muuttavansa Helsingistä Loviisaan. Hän luopui myös ruotsalaisen kansanpuolueen jäsenyydestä. Hän oli politiikassa mukana noin kymmenen vuotta. Vuonna 2023 Storgård ilmoitti jättävänsä RKP:n, koska hän ei hyväksy Orpon hallituksen hallitusohjelmaa. ==Yksityiselämä== Vuonna 2009 Storgård erosi miehestään Johan Storgårdista. Storgårdilla on kolme lasta, joista kaksi avioliitosta Johan Storgårdin kanssa. Storgård asui avoliitossa loviisalaisen miehen kanssa vuosina 2015–2022. Storgård asuu Helsingissä, mutta hänellä on myös kakkosasunto Strömforsin ruukkialueella Loviisassa. Päivi Storgårdin serkku on ruotsalainen näyttelijä, ohjaaja ja teatterinjohtaja Anna Takanen. == Vaalimenestys == {| class="prettytable" Eduskuntavaalit Eduskuntavaalit Eduskuntavaalit Eduskuntavaalit Eduskuntavaalit Vuosi Vaalipiiri Äänet Tulos 2011 Helsingin vaalipiiri 1 558 ei valittu 2015 Helsingin vaalipiiri 689 ei valittu == Lähteet == Luokka:Elävät henkilöt Luokka:Vuonna 1966 syntyneet Luokka:Suomen ruotsalaisen kansanpuolueen poliitikot Luokka:Helsingin kaupunginvaltuutetut Luokka:Suomalaiset toimittajat Luokka:Suomalaiset kirjailijat
Teemu Kangas

Teemu Eerikki Kangas (s. 16. huhtikuuta 1978 Pori) on suomalainen pikajuoksija. Hän edustaa Porin Tarmoa ja hänen valmentajanaan on toiminut Eila Mikola. Kalevan kisoista Kangas voitti pronssia 400 metrin juoksussa vuonna 2002. Lisäksi hän saavutti viestijuoksun SM-kilpailuissa hopeaa 4 x 400 metrin viestijuoksussa.http://www.tilastopaja.fi/db/fi/atm.php?ID=10620 == Lähteet == Luokka:Suomalaiset pikajuoksijat Luokka:Vuonna 1978 syntyneet Luokka:Elävät henkilöt
Colette Carr

Colette Carr (s. Malibu, Kalifornia) on yhdysvaltalainen laulaja. Hän julkaisi debyyttialbuminsa, Skitszo, heinäkuussa 2013. Carr pelasi tennistä kuudenvuoden ikäisestä 16-vuotiaaksi, kunnes hänen selkänsä oli niin pahassa kunnossa, ettei hän saanut enää pelata. Sen jälkeen hän päätti alkaa räppäriksi. Pian hänen ensimmäinen musiikkivideonsa, ”Back It Up”, näkyi Music Television -kanavalla, ja hän sai levytyssopimuksen Interscope Recordsin kanssa. Carr julkaisi neljän kappaleen EP:tä marraskuusta 2012 lähtien aina kahden kuukauden välein siihen asti, kunnes hän julkaisi debyyttialbuminsa, Skitszo, heinäkuussa 2013. == Diskografia == === Albumit === *Skitszo (2013) *Believe in Us (2019) === Singlet === *”Back It Up” (2009) *”(We Do It) Primo” (2011) *”Sex” (2011) *”Like I Got A Gun” (2012) *”F16” (2012) *”Why Are You Leaving” (2013) *”Never Gonna Happen” (2013) *”Nilly” (2013) *”I Don't Wanna Go” (2013) *”Ham” (2013) *”Static” (2015) *”Play House” (2016) *”Believe In Us” (2017) == Lähteet == == Aiheesta muualla == *Colette Carrin kotisivut Luokka:Yhdysvaltalaiset laulajat Luokka:Syntymävuosi puuttuu Luokka:Elävät henkilöt
Defensores del Chacon kansallispuisto

Defensores del Chacon kansallispuisto on luonnonsuojelualue Paraguayn pohjoisosassa, Alto Paraguayn departementissa. Etäisyys maan pääkaupunkiin Asuncióniin on 830 km. Puiston pinta-ala on 780 000 hehtaaria. Puiston halki kulkee lännestä itään kanjonimaisia jokilaaksoja, jotka tulvivat sateisena vuodenaikana. Cerro Leonin vuoret sijaitsevat keskellä puistoa ja kohoavat 430 m Chacon tasangon yläpuolelle (620 m merenpinnasta). Jokilaaksoissa kasvaa tulva-alueille sopeutunutta sademetsää, kun taas ylempänä vallitsevia kasvilajeja ovat erilaiset mehikasvit (kaktuskasvit ja ananaskasvit) sekä piikkiset lajit (paatsamakasvit, kelaskasvit, hernekasvit). Puistossa kasvaa uhanalaisia ja kotoperäisiä kasvilajeja sekä viljelykasvien villejä kantamuotoja (tupakkaa, maniokkia ja maapähkinää). Kansallispuiston tiheiden, piikkisten metsien suojissa elää Paraguayn harvinaisimpia eläinlajeja kuten jaguaareja, puumia ja oselotteja. Puistossa elävät myös chaconpekari, amerikantapiiri ja harjasusi. Lintuihin kuuluvat jabiru, papukaijat ja muut trooppiset lintulajit. == Lähteet == == Aiheesta muualla == * Parque Defensores del Chaco Salve Moslos Luokka:Paraguayn kansallispuistot
Molski

Molski (engl. "moleskin" myyrännahka) on paksu ja tiivis, muun muassa työvaatteisiin käytettävä sileäpintainen puuvillakangas.MOT Kielitoimiston sanakirja, Kotimaisten kielten keskus ja Kielikone Oy Tiheää ja kulutusta hyvin kestävää molskikangasta käytetään työvaatteiden lisäksi myös painimattoihin,WSOY Iso tietosanakirja 6, s. 240, WSOY 1997 ISBN 951-0-20163-4 sotilasvaatteissa sekä ratsastus- ja metsästystekstiileissä. ==Lähteet== Luokka:Kangaslajit
Dara Howell

Dara Howell (s. 23. elokuuta 1994 Huntsville, Ontario) on kanadalainen freestylehiihtäjä, joka kilpailee slopestylessa sekä half-pipessa. Hän voitti kultaa Sotšin olympialaisissa 2014 ensimmäistä kertaa järjestetyssä slopestylessa. Howell kilpaili freestylehiihdon maailmancupissa ensimmäisen kerran Copper Mountainin osakilpailussa joulukuussa 2011 sijoittuen half- pipessa kymmenenneksi. Hänen uransa ensimmäinen maailmancupvoitto tuli slopestylesta Copper Mountainilla joulukuussa 2013. MM-kilpailuissa Vossissa vuonna 2013 hän saavutti hopeaa slopestylessa. Vuonna 2013 Howell saavutti slopestylen pronssia Aspenin ja Tignesin X Gameseissa. == Lähteet == Luokka:Kanadalaiset freestylehiihtäjät Luokka:Kanadalaiset olympiavoittajat Luokka:Vuonna 1994 syntyneet Luokka:Elävät henkilöt
Erkki Jäykkä

Erkki (Eerik) Jäykkä, entinen Lillstrang (10. maaliskuuta 1827 Vimpeli – 7. kesäkuuta 1858 Vimpeli) oli lautamies ja maanviljelijä, joka otti ja levitti käyttöön uusia viljelytapoja. Jäykän vanhemmat olivat talollinen Jaakko Lillstrang ja Maria Antintytär. Mustialan maanviljelyskoulussa opiskellut Jäykkä sai siinä määrin kansallisia herätteitä Zacharias Cajanderilta, että suomensi sukunimensä. Koulusta valmistuttuaan hän toimi ensin työnjohtajana Maaningalla, mutta ryhtyi sitten ensin veljensä kanssa ja myöhemmin yksin viljelemään kotitilaansa. Jäykkä otti ja levitti käyttöön uusia viljelytapoja ja -välineitä, erityisesti ns. Vimpelin aurana tunnetun kääntöauran, samoin kuin avusti pitäjäläisiä luku- ja kirjoitusasioissa. Hän toimi myös vaivaiskassan hoitajana ja lautamiehenä. Jäykkä, joka kuoli keuhkotautiin varsin nuorella iällä, avioitui 1848 Katariina Laitisen (k. 1889) kanssa. == Lähteet == Luokka:Suomalaiset maanviljelijät Luokka:Vuonna 1827 syntyneet Luokka:Vuonna 1858 kuolleet
Kari Takanen

Kari Juhani Takanen (s. 12. toukokuuta 1957 Tampere) on suomalainen vara- amiraaliAntti Pilke, Tasavallan presidentti ylensi joukon kenraaleja, Yle uutiset 6.12.2015 evp. Hän toimi Pääesikunnan päällikkönä vuosina 2016–2017. Takanen valmistui Kadettikoulusta vuonna 1981. Hän oli kurssillaan kadettipriimus ja arvoltaan kadettipursimies. Hän toimi urallaan muun muassa Puolustusvoimain komentajan adjutanttina, Saaristomeren meripuolustusalueen komentajana, Puolustusvoimien valmiuspäällikkönä ja suunnittelupäällikkönä sekä Merivoimien komentajana. Sotilasuransa jälkeen Takanen on toiminut Saab JAS-39 NG:n konsulttina Suomen hävittäjähankinnassa.Taneli Koponen, Puolustusvoimien entiset upseerit pääsevät konsultteina mukaan hävittäjäneuvotteluihin, Turun Sanomat == Lähteet == Luokka:Suomalaiset amiraalit Luokka:Vuonna 1957 syntyneet Luokka:Elävät henkilöt Luokka:Suomen merivoimien komentajat
Jørgen-Frantz Jacobsen

Jørgen-Frantz Jacobsen (29. marraskuuta 1900 Tórshavn, Färsaaret – 24. maaliskuuta 1938 Vejlefjord, Stouby, Tanska) oli färsaarelainen kirjailija. Jacobsenin tunnetuin teos on romaani Barbara (1939). Hän kirjoitti kaunokirjallisuuden lisäksi tietokirjoja ja lehtiartikkeleita. Myös hänen kirjeitään on myöhemmin julkaistu. Jacobsen kuoli nuorella iällä tuberkuloosiin. == Lähteet == Luokka:Färsaarelaiset kirjailijat Luokka:Vuonna 1900 syntyneet Luokka:Vuonna 1938 kuolleet
Juan Manén

Juan (Joan) Manén (1883 Barcelona – 1971) oli espanjalainen säveltäjä ja viulisti. Hän oli Katalonian musiikillisia johtohahmoja. Hän aloitti pianonsoiton isänsä johdolla 3-vuotiaana. Viulunsoittoa hän alkoi harjoitella 5-vuotiaana, ja neljän vuoden päästä hän esiintyi Latinalaisessa Amerikassa. Ensimmäisen konserttinsa Euroopassa Manén piti vuonna 1898. Enrique Granados toimi välillä hänen säestäjänään.Naxos.com: Juan Manen Manén tunnettiin elinaikanaan lähinnä viuluvirtuoosina. Säveltäjänä hän oli pitkälti itseoppinut. Hänen ensimmäinen oopperansa, Juana de Nápoles, esitettiin Barcelonan Liceussa vuonna 1903. Toinen ooppera, Acté, tuotettiin samassa teatterissa saman vuoden loppupuolella. Vuonna 1904 Manén esiintyi ensimmäistä kertaa Berliinissä, johon hän jäi asumaan vuoteen 1914 saakka. Richard Wagner ja Richard Strauss vaikuttivat Manénin tuotantoon Saksassa vietetystä ajasta lähtien. Manén oli mukana perustamassa Barcelonan filharmonista seuraa vuonna 1930. Hän sovitti katalonialaista ja espanjalaista melodista materiaalia, jota on joskus kuultavissa myös hänen sävellyksissään, joista eräs on Fantasie- Sonata (n. 1930). == Lähteet == Luokka:Espanjalaiset säveltäjät Luokka:Espanjalaiset viulistit Luokka:Espanjalaiset oopperasäveltäjät Luokka:Vuonna 1883 syntyneet Luokka:Vuonna 1971 kuolleet
Lauri Kuoppamäki

Lauri Kuoppamäki (Mäkinen) (23. tammikuuta 1877 Alavus – 2. tammikuuta 1935 Helsinki) oli suomalainen kotiteollisuusmies ja Maalaisliiton kansanedustaja. Biografia-sampo: Lauri Kuoppamäki Viitattu 22.8.2021. Kuoppamäen vanhemmat olivat lehtori Eero Mäkinen ja Emilie Stenbäck, sukunimensä hän muutti 1924. Hän pääsi ylioppilaaksi 1897, suoritti Helsingin teollisuuskoulun koneosaston kurssin seuraavana vuonna ja Reutlingenin kutomaopiston diplomin 1899. Toimittuaan 1901−1908 ísänsä perustaman ammattikoulun puusepäntehtaan johtajana Sortavalassa hän tuli 1908 teollisuushallituksen eli sittemmin maataloushallituksen tarkastajaksi. Kuoppamäki työskenteli kotiteollisuuden hyväksi eri tavoin, muun muassa perustamansa Kotiteollisuus -lehden päätoimittajana 1907−1921 ja julkaisemalla useita kirjoja alalta. Hän oli Suomen Messujen toimitusjohtaja 1920−1925. Kansanedustajana Kuoppamäki toimi 1917. Hän kuului useisiin valtionkomiteoihin, oli Suomen Näyttämöiden Liiton puheenjohtaja 1922−1927 ja toimi opetusfilmien levittämiseksi. Teollisuusneuvoksen arvo hänelle myönnettiin 1930. Kuoppamäen ensimmäinen puoliso vuodesta 1899 oli Anna Matilda Nyberg (k. 1923) ja toinen vuodesta 1927 Katri (Elsa Katarina) Stenbäck, joka oli ministeri Heikki Ritavuoren leski. Laulaja Jukka Kuoppamäki on Lauri Kuoppamäen pojanpoika. == Lähteet == == Aiheesta muualla == * * Ylioppilasmatrikkeli 1853–1899: Mäkinen (Kuoppamäki) Lauri * Hellsten, Tanja: Kuoppamäki, Lauri (1877–1935) Kansallisbiografia Luokka:Kansanedustajat Luokka:Suomen Keskustan poliitikot Luokka:Haagan kauppalanvaltuutetut Luokka:Viipurin läänin itäinen vaalipiiri Luokka:Suomalaiset päätoimittajat Luokka:Suomalaiset elinkeinoelämän vaikuttajat Luokka:Vuonna 1877 syntyneet Luokka:Vuonna 1935 kuolleet